Document ID: /roh_data/filtered/fineweb-2-filterrobots_roh.jsonl.gz/23944

Ina dumonda en connex cun firmas fictivas (Briefkastenfirmen) en il Mesauc ha chaschunà ina lunga discussiun en il cussegl grond. Cunzunt deputadas e deputads da las valladas dal sid han fatg attent sin la problematica da firmas ch’han be ina stgaffa da brevs en il Mesauc e na fan là naginas lavurs. Il chantun haja sur lung temp fatg memia pauc per impedir quellas praticas.
Il cusseglier guvernativ Jon Domenic Parolini ha empermess ch’ins veglia controllar meglier las firmas ch'èn gia e Moesano e ch’han l’intent da sa chasar là. Dentant er il chantun stoppia sa tegnair vid la lescha subordinada.
RR actualitad 07:00